**CONŢINUTUL DOSARULUI PENTRU**

**AJUTOR FINANCIAR „BANI DE LICEU”**

Beneficiari ai programului naţional de protecţie socială „Bani de liceu” sunt elevii care se află în întreţinerea familiilor al căror **venit brut lunar pe membru de familie realizat în ultimele 3 luni anterioare depunerii cererii (iunie, iulie, august 2022) este de maximum 500 lei**, precum şi elevii care beneficiază de o măsură de protecţie ori aflaţi sub tutelă sau curatelă, în cazul respectării condiţiei de venit.

1. Cerere de sprijin financiar semnată de elev şi de reprezentantul legal (cerere tip), care se înregistrează la secretariat la depunerea dosarului;
2. Copie a certificatului de naştere sau a actului de identitate al elevului (se prezintă şi originalul, pentru a trece pe copie „conform cu originalul” sub care **semnează atât primitorul cât şi solicitantul**);
3. Copii ale certificatelor de naştere sau ale actelor de identitate, după caz, ale celorlalţi membri ai familiei (se prezintă şi originalul, pentru a trece pe copie „conform cu originalul” sub care **semnează atât primitorul cât şi solicitantul**);
4. Actele doveditoare în **original** privind **venitul brut** pentru lunile iunie, iulie si august.
   1. Adeverinţă de **venit brut** pentru lunile iunie, iulie si august;
   2. Cupoane de pensie pentru lunile iunie, iulie si august, pentru părinţii pensionari;
   3. Cupon pensie urmaş (în caz de deces a unuia sau ambii părinţi) pentru lunile iunie, iulie şi august;
   4. Adeverinţă de **venit agricol brut** (cu precizarea surselor: teren agricol, animale etc.) pentru lunile iunie, iulie şi august;
   5. **Anchetă socială pentru verificarea veridicităţii declaraţiilor de venit şi a celor referitoare la bunurile familiei efectuată de autorităţile locale după procedura stabilită prin Legea nr. 416/2001 privind venitul minim garantat (pentru lunile: iunie, iulie şi august 2022); cu modificările și completărilor ulterioare, aprobate prin H.G. nr. 1010/2006.**
5. Hotărârea de divorţ (cu pensia alimentară actualizată);
6. Cupoane de ajutor şomaj pentru lunile iunie, iulie si august, pentru părinţii şomeri;
7. Orice alt document, care atestă obţinerea unui venit brut în lunile iunie, iulie si august (cu excepţia alocaţiilor şi burselor sociale);
8. Certificat de la ANAF, care să ateste veniturile brute obţinute în lunile iunie, iulie si august;
9. Adeverinţe de elev şi student pentru copii aflaţi sub întreţinere.
10. Acte doveditoare care să ateste statutul juridic sau medical doar dacă este cazul:  
    (orfan de ambii părinţi, bolnav de TBC si se afla în evidenta dispensarului şcolar, ca suferă de diabet, o boala malignă, sindrom de malabsorbţie gravă, insuficienţă renală cronica, astm bronşic, epilepsie, cardiopatie congenitala, hepatita cronica, glaucom, miopie grava, boli imunologice, infestat cu virusul HIV sau bolnav de SIDA, ca suferă de poliartrită juvenilă, spondilită anchilozantă sau reumatism articular, handicap locomotor. Certificarea bolii se face de către medicul abilitat să avizeze acordarea burselor conform Ordonanţei de urgenta a Guvernului nr.150/2002 privind organizarea şi funcţionarea sistemului de asigurări sociale de sănătate, cu modificările şi completările ulterioare, numai după efectuarea unor anchete sociale pentru a se analiza starea materială a familiei.);
11. Adeverinta din care sa rezulte media generala a clasei a VIII-a si numarul de absente nemotivate, eliberata de scoala de provenienta – numai pentru elevii din clasa a IX-a.
12. Dosarele se depun în intervalul **15 – 25 septembrie 2022.**

**NOTĂ:**

* Părinții vor preda documentele doveditoare în dosar (de carton) cu șină, însoţite de un **OPIS, comisiei de acordare a sprijinului financiar „Bani de liceu”**.
* Cererile pentru obținerea certificatului de la ANAF de depun la secretariatul unității.